Saab 9-3

Saab 9-3 je automobil strednej triedy, ktorý bol v rokoch 1998 až 2014 vyrábaný švédskou automobilkou Saab. Prvá generácia bola postavená na platforme GM2900 a druhá generácia na platforme GM Epsilon. Potom, ako bola v máji 2014 prerušená výroba, ostalo na výrobnej linke 100 nedokončených automobilov, ktoré boli skompletizované až vo februári 2015.


Prehľad
V roku 1998 bol model označovaný ako 9³, ale neskôr bol premenovaný do podoby 9-3 (v preklade ako "deväť-tri"). Saab 9-3 bol uvedený v roku 1997 ako preznačená 2. generácia Saabu 900.

Prvá generácia (1998-2002/03)

Prvá generácia je nadšencom automobilky Saab známa ako OG 9-3 (old generation). Táto generácia sa vyrábala do roku 2002, pričom v roku 2003 sa vyrábala už len verzia kabriolet. Automobilka Saab potvrdila, že oproti modelu 900 urobila 1100 zmien, vrátane upraveného pruženia, hlavne kvôli zlešeniu jazdných vlastností. Saab 9-3 tejto generácie bol vyrábaný v karosárskych variantoch troj a päťdverový hatchback a tiež ako dvojdverový kabriolet. Bol tiež posledným malým automobilom, ktorý poháňal motor Saab H. Medzi ďalšie zlepšenia oproti modelu 900 patrili zlepšená odolnosť voči nárazom vďaka zosilneným A-stĺpikom, silnejšej konštrukcii dverí, štandardnému vybaveniu trupovými a bočnými hlavovými airbagmi či systémom Saab Active Head Restraints proti zraneniam krčnej chrbtice pri nárazoch.

Prvá generácia Saabu 9-3 bola dostupná s novým variantom motora B204 (115 kW/156 koní), ktorý je nízkotlakovou verziou motora B204L, čo sa týka prepĺňania. Pre americký trh boli v ponuke motory s normálnym prepĺňacím tlakom (B204L; 138 kW/188 koní) a verzia "HOT" (147 kW/200 koní) pre modely SE v modelovom roku 1999. V modelovom roku 2000 sa Saab 9-3 dočkal renovácie manažmentu motora z pôvodného Trionic T5.5 na Trionic 7.

Celkovo sa vyrobilo 326 370 automobilov Saab 9-3 prvej generácie.

Saab 9-3 Viggen
Vysokovýkonná verzia Saabu 9-3 s názvom "Viggen" (v preklade blesk) nesie názov po bojovom lietadle Saab 37 Viggen. Výroba tejto verzie skončila v roku 2002.

Verzia Viggen sa vyrábala s turbodúchadlom prepĺňaným motorom s objemom 2,3 litra (B235R), ktorý poskytoval výkon 168 kW/228 koní, neskôr bol jeho výkon zvýšený na 172 kW/233 koní pri plniacom tlaku 1 bar jeho turbodúchadla Mitsubishi TD04-HL15-5. Medzi ďalšie úpravy patrili zväčšený medzichladič, upravená riadiaca jednotka motora, lepšia spojka s prítlačným tanierom, tvrdšie a kratšie pružiny podvozku spolu s tvrdšími tlmičmi a pevnejšie homokinetické kĺby spolu s hnacím hriadeľom.

V roku 2001 dostala verzia Viggen systém regulácie preklzovania (TCS). Verzia Viggen mala oproti bežným modelom špeciálne zadné krídlo, kvôli ktorému však musela byť premiestnená anténa, ďalej aerodynamickejšie nárazníky a bočné prahy dverí, zosilnené a sfarbené kožené sedadlá (dostupná v štyroch farbách: čierne s čiernymi časťami (charcoal), čierne s modrými časťami (deep blue), čierne s oranžovými časťami (flame ochre) a žltohnedé so žltohnedými časťami), športové odpruženie, väčší rozmer kolies a upravené brzdy.

Verzie Viggen sa vyrábali len s 5-rýchlostnými manuálnymi prevodovkami, CD meničom, elektrickým strešným oknom, a špeciálnymi elektricky ovládanými a vyhrievanými koženými sedadlami s trojuholníkovým logom Viggen vygravírovaným na operadle; tie boli neskôr dostupné vo verzii Aero, avšak bez reliéfneho loga Viggen. V polovici modelového roku 2001 boli niektoré farebné schémy interiéru ponúkané aj s obkladmi prístrojovej dosky z uhlíkových vlákien.

Niektorí motoristickí žurnalisti kritizovali ťažko zvládateľné ťahanie riadenia pri akcelerácii pri nízkych prevodových stupňoch.

 Počet vyrobených verzií 
Počet vyrobených verzií ViggenVyrobené modelyImportované modely do USAModelový rokCelkovo ročneCelkovoKabriolet3-dverové5-dverové19981419991 09942642620001 62180424513842120011 2511 152738129285200261555032271157Total4 6002 9321 305764863

Celkovo bolo vyrobených 4600 kusov verzie Viggen, kým v júni 2002 skončila jeho výroba. 500 z nich bolo vyrobených pre bitrský trh. Za rok 1999 bolo importovaných 426 kusov verzie Viggen do USA; z nich 420 bolo v modrej farbe, 2 v striebornej farbe, 2 v žltej farbe Monte Carlo a 2 boli v čiernej farbe.

Špecifikácie
+ ŠpecifikácieKód motora  Zdvihový objem Krútiaci moment Výkon Kompresný pomer Plniaci tlak Modelové rokyB204i:  1985 cm³  177 Nm pri 4300 ot/min  97 kW/132 koní pri 5500 ot/min  10.1:1   -  1999-2000B204E:  1985 cm³  219 Nm pri 3600 ot/min  115 kW/156 koní pri 5500 ot/min  9.2:1  0.4 bar  1999-2000B204L:  1985 cm³  263 Nm pri 2100 ot/min  138 kW/188 koní pri 5500 ot/min  9.2:1  0.73 bar 1999B204R:  1985 cm³  280 Nm  147 kW/200 koní pri 5500 ot/min  9.2:1  1.00 bar  1999B235R:  2290 cm³  342 Nm pri 1950 ot/min  168 kW/228 koní pri 5500 ot/min  9.25:1  1.08 bar  1999–2002B205E:  1985 cm³  240 Nm pri 1800 ot/min  110 kW/150 koní pri 5500 ot/min  9.2:1  0.40 bar  2000–2002/3B205L:  1985 cm³  280 Nm pri 1800 ot/min  138 kW/188 koní pri 5500 ot/min  9.2:1  1.00 bar  2000–2002/3B205R:  1985 cm³  280 Nm pri 1800 ot/min  153 kW/208 koní pri 5500 ot/min  9.2:1  1.00 bar  2000–2002/32.2TiD:  2171 cm³  260 Nm pri 1800 ot/min  87 kW/118 koní   19.5:1  0.90 bar  1998 – Sept. 20002.2TiD:  2171 cm³  285 Nm pri 1750 ot/min  93 kW/126 koní   18.5:1  0.90 bar  Sept. 2000 – Aug. 2002
Poznámky:
 Použité turbodúchadlá: B204E, B204L & B204R: Garrett T25; B205E & B205L: Garrett T17; B205R & B235R: MHI TD04-HL15T s 5 cm? výfukovým vývodom.
 Hlavným rozdielom medzi B204L a B204R je v medzichadičoch a úprava riadiacej jednotky motora. 
 Hlavným rozdielom medzi B205L a B205R je použitie turbodúchadla TD04-HL15T z GT17 a úprava riadiacej jednotky motora.

Galéria

Druhá generácia (2003-2014)

Druhá generácia bola uvedená v januári 2002 na autosalóne North American International Auto Show pre modelový rok 2003. Verzia kabriolet sa začala vyrábať pre modelový rok 2004 a verzia SportCombi pre modelový rok 2005. Druhá generácia si zachovala predný náhon podobne ako všetky ostatné Saaby. Najväčšou zmenou oproti prvej generácii je vylúčenie karosárskej verzie hatchback. V ponuke boli len karosárske verzie 4-dverový sedan, kombi (od modelového roku 2005, známe ako SportWagon či SportCombi) a 2-dverový kabriolet (uvedený v roku 2004).

 Turbo X 
Verzia Saab 9-3 Turbo X debutoval na Frankfutrskom autosalóne 2007. Táto verzia bola vyvinutá na tridsiate výročie prepĺňaných motorov automobilky Saab. Všetky verzie Turbo X mali karosériu vo farbe metallic jet black s metnou sivou výbavou interiéru. Turbo X je prvým automobilom automobilky Saab, ktorý má pohon všetkých štyroch kolies, známy ako Saab XWD od spoločností Haldex a eLSD. Poháňa ho 2,8-litrový vidlicový šesťvalec, ktorý poskytoval výkon 206 kW/280 koní. Výkon na kolesá prenášala 6-rýchlostná manuálna alebo automatická prevodovka. Turbo X mala tiež väčšie brzdy a takisto tvrdšie pruženie. Prístrojová doska, hlavica rýchlostnej páky a výplne dverí sú v imitácii karbónu. Merač plniaceho tlaku bol vytvorený podľa toho, ktorý používal model Saab 900.

 Motory 
Poznámka: Naftové motory niesú dostupné v severnej Amerike.
 Model RokyTyp motora Zdvihový objem Výkon Krútiaci moment Turbodúchadlo 1.8i 2004–2009  R4 16V  Ecotec  1796 cm³  90 kW/122 koní pri 5800 rpm  167 Nm pri 3800 ot/min  Nie 1.8t 2003–2014  R4 16V  Ecotec LK9  1998 cm³  110 kW/150 koní pri 5500 ot/min  240 Nm pri 2000–3500 ot/min  Nízkotlakové 2.0t 2003–2014  R4 16V  Ecotec LK9  1998 cm³  129 kW/175 koní pri 5500 ot/min  265 Nm pri 2500–4000 ot/min  Strednotlakové 2.0T 2003–2014  R4 16V  Ecotec LK9  1998 cm³  154 kW/210 koní pri 5300 ot/min  300 Nm pri 2500–4000 ot/min  Vysokotlakové 2.8T V6 2006  V6 24V  LP9  2792 cm³  184 kW/250 koní pri 5500 ot/min  350 Nm pri 1800–4500 ot/min  Vysokotlakové 2.8T V6 2007–2008 (FWD)  V6 24V  LP9  2792 cm³  188 kW/255 koní pri 5500 ot/min  355 Nm pri 1800–4500 ot/min  Vysokotlakové 2.8T V6 2008–2010 (XWD)  V6 24V  LP9  2792 cm³  206 kW/280 koní pri 5500 ot/min  400 Nm pri 2150 ot/min  Vysokotlakové 1.8t BioPower 2007–2014  R4 16V  Ecotec LK9  1998 cm³  129 kW/175 koní pri 5500 ot/min  265 Nm pri 2500–4000 ot/min  Strednotlakové 2.0t BioPower 2007–2014  R4 16V  Ecotec LK9 1998 cm³  147 kW/200 koní pri 5500 ot/min  300 Nm pri 2500–4000 ot/min  Vysokotlakové 1.9 TiD 2004–2014  R4 8V  Z19DT  1910 cm³  88 kW/120 koní pri 4000 ot/min  280 Nm pri 2000–2750 ot/min  Vysokotlakové 1.9 TiDS 2004–2014  R4 16V  Z19DTH  1910 cm³  110 kW/150 koní pri 4000 ot/min  320 Nm pri 2000–2750 ot/min  Vysokotlakové 1.9 TTiD 2007–2014  R4 16V  Z19DTR  1910 cm³  132 kW/180 koní pri 4000 ot/min  400 Nm pri 2000–2500 ot/min*1370 Nm pri 2000–2500 ot/min*2  Vysokotlakové twin turbo 2.2 TiD 2003–2004  R4 16V  D223L  2171 cm³  92 kW/125 koní pri 4000 ot/min  280 Nm pri 1500 ot/min  Vysokotlakové *1 Pre vozidlá s manuálnou prevodovkou*2 Pre vozidlá s automatickou prevodovkouZdroje:Saab 9-3 owner's manual, May 2006 (model year 2007) Saab 9-3 owner's manual, May 2007 (model year 2008) Saab 9-3 Sport Sedan owner's manual, June 2002 (model year 2003) 

V roku 2008 podstúpila druhá generácia facelift, ktorý podľa automobilky činil viac ako 2000 zmien oproti pôvodnému modelu. Takisto Saab predstavil 4x4 verziu svojhho modelu 9-3 Aero so systémom pohonu XWD.

V roku 2009 bola na Ženevskom autosalóne predstavená verzia 9-3X, ktorá je 4x4 verziou obyčajného Saabu 9-3 SportCombi.

V roku 2010 bola na Parížskom autosalóne predstavená elektrická verzia Saab 9-3 ePower.

 Galéria 

Referencie

Iné projekty

Zdroj

9-3
Kategória:Automobily strednej triedy
Kategória:Sedany
Kategória:Hatchbacky
Kategória:Kupé
Kategória:Kombi
Kategória:Kabriolety
Kategória:Automobily s predným náhonom
Kategória:Automobily s pohonom 4 × 4
Kategória:Športové sedany